**Styrets årsmelding 2021/22 Under arbeid**

1. **Styremedlemmer 2021/22**

Fra velforeningene: Karl Sigurd Fredriksen, leder, valgt 2020

Steinar Åsan, valgt 2021

Grunneiere:

Gardane: Tor D. Lunden, valgt 2020

Flateland: Olav Flateland, kasserer, valgt 2021

Rygnestad: Knut Arne Rysstad, valgt 2020

Valle Idrettslag: Erling Sagneskard, valgt 2021

Revisor: Erling Sagneskard, utpekt 2021

1. **Løypekjøring**

Løypesesongen kom uvanlig sent i gang pga snømangel, ca 6.-10. februar. Hovden hadde mer snø og på Hallbjønnsekken og Brokke ble det kjørt spor på strekninger på vei.

Bjørnevasslåmi har også i vinter vært kjørt t/r i samme trase mellom Dammenuten og store Kvernevatn (dvs fra toppen til vannet ble forsinket pga en misforståelse). Etter innspill fra reinsforvaltningen ble kjøring nord og vest for kraftlinja avsluttet 10. april.

Tilbakemeldingene på løypekvaliteten har vært entydig rosende og styret har også vært svært fornøyd med samarbeidet med Uppstad anleggsservice.

Styret fikk likevel en overraskelse da Jan A. Uppstad etter sesongslutt opplyste at han hadde solgt kontrakten til en annen, John H. Kjelleberg. Kjelleberg hadde vært løypekjører det meste av sesongen. Styret undersøkte referanser som ga gode tilbakemeldinger og hadde møte med de begge. Vi har sendt de begge et forslag til avtale som enda ikke er undertegnet. Vi har nå tro på at dette skal ordne seg.

1. **Utbedring og vedlikehold av løyper**

Løypemaskinen hadde et tilfelle av tekniske problemer og det ble satt inn reservemaskin. Senere oppsto en arbeidskrevende utforkjøring ved Bakkebu. Det siste ble foranledning til betydelige arbeider i sommer med breddeutvidelse i Bakkebuløypa langs Fv 145. Det er også lagt stikkrenner. (Samlet kostnad kr. 32.000,- ).

Før sesongslutt skal det også ryddes trær for å få en tryggere trase forbi kjenna ved Håvestøyl.

Etter klager både fra løypekjører og en hytteeier på Fiti pga trang passasje i påska gjennom P-plassen for Fiti-området, ryddet styret i høst ny adkomst til Bjørnevasslåmi ved innkjørsel til P-plassen. (Med godkjenning fra grunneier Olav Flateland.)

I slutten av juli fikk leder en overraskende melding fra Jan W Rønnevig som også dette året med stor velvilje har påtatt seg dugnadsjobben med å rette opp løypemerkingen i Bjørnevasslåmi. Stikkene var samlet sammen over store deler av løypa. Dette medført at vi måtte innkalle forsterkninger. Senere fikk vi også meldinger om at det samme hadde skjedd i store deler av Ugledalslåmi. Styreleder fikk i fjor to henvendelser om den policy vi har valgt med permanente og godt synlige 3m lange røde stikk med refleksbånd. Kritikken gikk på at stikkene bør tas inn om sommeren. Vi ser ikke bort fra at hærverket kan ha være motivert ut fra slike holdninger.

Styret ser svært alvorlig på dette, særlig dersom vi skulle rammes av gjentakelser, og har derfor meldt forholdet til politiet. Vår praksis er ikke valgt uten grundig vurdering og i samråd med løypekjører. Samme praksis benyttes i Brokke. Dette handler særlig om ansvar og sikkerhet for maskin og mannskap i løyper i upreparert, naturlig terreng med mye myrer, vannhull og passering nær bekker og vann. Med snø er det meste usynlig. Det er helt grunnleggende at løypekjører har godkjent og har ansvar for traseen. Første utsetting ble utført med maskinbruk da denne innebærer mye transport, noe som ikke er ønskelig å gjenta, nettopp av miljøhensyn.

Styret vil undersøke mulighetene for mer miljøvennlige løsninger – men ser pt. ikke snarlige løsninger.

1. **Økonomi**

Styret vil opprettholde den frivillige løypeavgiften på kr. 900,- pr. hytte for kommende sesong. Inntektene siste sesong fra denne ble ca 122.000, dette er vi ikke fornøyd med. 120 personer betalte full avgift eller mer. Med 300 hytter burde vi minst hatt et par hundre deltakere. Vi ser at ved hyttesalg reklameres det med gode løyper. Styret ønsker å utfordre folket skriftlig, men erfarer redusert service fra Statens kartverk. Utfordringen er at lista nå dekker hele Valle. Styret vil jobbe videre med dette.

Grasrotmidler viser dog en hyggelig utvikling, fjoråres inntekt er nådd etter ca ¾ år og kan i 2022 bli på ca 25.000,-.

Løypelagets balanse er god, takket være at enorm dugnadsinnsats som på garasjeprosjektet ga overskudd. Endelig avregning med kommunen er dog enda ikke gjennomført. Årets resultat er også preget av sen sesongstart, slik at de to nye løypearmene ved Osstøyl og til Edan ikke medført problemer med økonomi denne sesongen.